מספר פנימי: 2161856

הכנסת העשרים וארבע

**יוזמים: חברי הכנסת** **אורית מלכה סטרוק**
 **בצלאל סמוטריץ'**
 **יריב לוין**
 **מיכאל מלכיאלי**
 **יצחק פינדרוס**
 **ניר אורבך**
 **רם שפע**
 **מיכאל מרדכי ביטון**
 **מירב בן ארי**
 **מיכל שיר סגמן**
 **עמיחי שיקלי**
 **מיכל וולדיגר**
 **יולי יואל אדלשטיין**
 **יעקב מרגי**
 **ישראל אייכלר**
 **אמילי חיה מואטי**
 **אלון טל**
 **יום טוב חי כלפון**
 **משה טור פז**
 **רות וסרמן לנדה**
 **ניר ברקת**
 **מכלוף מיקי זוהר**
 **שמחה רוטמן**
 **צחי הנגבי**
 **אמיר אוחנה**
 **אופיר סופר**
 **גילה גמליאל**
 **קטי קטרין שטרית**
 **אבי מעוז**
 **קרן ברק**
 **אופיר אקוניס**
 **איתמר בן גביר**
 **דוד אמסלם**
 **שלמה קרעי**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פ/2273/24

הצעת חוק יום לציון תשעה באב, התשפ"ב–2021

|  |  |  |
| --- | --- | --- |
| מטרה | 1. | מטרת חוק זה לקבוע יום שבו תציין הכנסת את יום האבל הלאומי של העם היהודי על חורבן הבית הראשון והשני, ואת הקשר הנצחי בין עם ישראל לירושלים ולבית המקדש הבא לביטוי ביום זה. |
| מועד | 2. | (א) נשיאות הכנסת תקבע מדי שנה יום לציון תשעה באב, שיחול במהלך השבוע שקודם לתשעה באב. |
|  |  | (ב) חל המועד במהלך פגרת הכנסת, יצוין היום במועד הסמוך ככל הניתן לפני הפגרה.  |
| דרכי קיום | 3. | הכנסת תקיים במליאתה דיון מיוחד ביום לציון תשעה באב; בדיון יישאו דברים נשיא המדינה, ראש הממשלה, ראש האופוזיציה, השר לשירותי דת ושר ירושלים ומורשת. |
|  ביצוע  | 4. | יושב ראש הכנסת ממונה על ביצועו של חוק זה.  |

דברי הסבר

תשעה באב הינו יום אבל לאומי על חורבן בית המקדש הראשון והשני, איבוד הריבונות והיציאה לגלות. לאורך אלפי שנות הגלות ובכל ארצות פזוריו, עם ישראל שמר אמונים לירושלים ולמקום המקדש. קשר בל ינתק זה בא לידי ביטוי בתפילה ובברכות, בשירה ובספרות ובאירועי שמחה לצד אירועי אבל. בזכות איתנות הקשר וגעגועי הדורות, שהתבטאו בזיכרון העבר וציפייה לעתיד, זכינו לחזור לארצנו ולשוב אל הר הבית והכותל המערבי, שריד בית המקדש.

כנסת ישראל היא המוסד הריבוני של עם ישראל ומבטאת יותר מכל את השיבה לחיים הלאומיים, ועל כן מתבקש שיום זה, על ערכיו ומסריו, יצוין על ידה, בקיום דיון ממלכתי ומיוחד.

מכיוון שביום תשעה באב הכנסת אינה פעילה, מוצע שנשיאות הכנסת תקבע את היום, מדי שנה, בשבוע שלפני תשעה באב, ובתקופת פגרה, במועד הסמוך ביותר ככל הניתן לפניה.

--------------------------------

הוגשה ליו"ר הכנסת והסגנים

והונחה על שולחן הכנסת ביום

ה' בחשוון התשפ"ב (11.10.2021)